Itt az óriási állampapír-pénzeső, ma sok lakossági befektető zsebelhet be súlyos összegeket

Óriási állampapír-pénzeső hullik ma a befektetőkre, amiből a háztartások is jócskán részesednek. Egy közel 700 milliárd forintos diszkontkincstárjegy-sorozat érkezett a lejáratához – márpedig ezen a piacon a lakossági befektetők csaknem egyharmados súllyal képviseltetik magukat, így feltehetően több mint 200 milliárd forint jut nekik a rendkívül nagy összegű kifizetésből.